钦定古今图书集成/明伦汇编/氏族典/第358卷 > 林大有
## 钦定古今图书集成/明伦汇编/氏族典/第358卷 > 林大有

按《万姓统谱》，大有字亨之，江州倅一鹗之孙。父涣，都
昌令。大有年十六，即弃举子业，千里求师，授《六经》，不
为章句之学。暇则觞客赋诗。招捕使陈靴将闻于朝，
授以官，大有摇手止，勿破戒。咸淳初，以子雷龙预荐，
赐迪功郎。命书下，仅一御冠带，拜于庭，退即易褐如
他日。日语子孙曰：“生称善人，死表于墓曰：‘处士吾愿
足矣’。”子霖龙，承信郎、监潮州蛇浦税。